Document ID: 31977R0546

ΚΑΝΟΝΙΣΜΟΣ (ΕΟΚ) αριθ. 546/77 ΤΗΣ ΕΠΙΤΡΟΠΗΣ της 16ης Μαρτίου 1977 περί των στατιστικών καθεστώτων του εξωτερικού εμπορίου της Κοινότητος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής(1), και ιδίως τα άρθρα 8 και 41,
την οδηγία 69/73/ΕΟΚ του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς τελειοποιήσεως προς επανεξαγωγή(2), όπως τροποποιήθηκε τελευταία από την οδηγία 76/119/ΕΟΚ(3),
την οδηγία 76/111/ΕΟΚ του Συμβουλίου της 18ης Δεκεμβρίου 1975 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς τελειοποιήσεως προς επανεισαγωγή,
Εκτιμώντας:
ότι τα στατιστικά καθεστώτα εισαγωγής στην τελειοποίηση προς επανεξαγωγή και της εξαγωγής κατόπιν τελειοποιήσεως στην επανεισαγωγή αφ' ενός, της εξαγωγής για τελειοποίηση προς επανεισαγωγή και της εισαγωγής κατόπιν τελειοποιήσεως προς επανεισαγωγή, αφ' ετέρου, αντιστοιχούν αμοιβαίως στο τελωνειακό καθεστώς της τελειοποιήσεως προς επανεξαγωγή και στο τελωνειακό καθεστώς τελειοποιήσεως προς επανεισαγωγή- ότι τα τελωνειακά αυτά καθεστώτα ορίζονται κατά διαφορετικούς τρόπους στα Κράτη μέλη-
ότι συντρέχει λόγος, κατά συνέπεια, να καθορισθεί η συμφωνία μεταξύ των στατιστικών αυτών καθεστώτων και των τελωνειακών καθεστώτων εντός των οποίων πραγματοποιείται η εναρμόνιση των κανονιστικών, νομοθετικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή και το καθεστώς της τελειοποιήσεως προς επανεισαγωγή-
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής της Στατιστικής του Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα στατιστικά καθεστώτα της εισαγωγής στην τελειοποίηση προς επανεξαγωγή και της εξαγωγής κατόπιν τελειοποιήσεως προς επανεξαγωγή αφορούν τις ενέργειες που πραγματοποιούνται στα Κράτη μέλη είτε κατά την εισαγωγή, είτε κατά την εξαγωγή, υπό τα ακόλουθα τελωνειακά καθεστώτα:
Γερμανία: - Aktiver Veredelungsverkehr einschlieblich Bearbeitung oder Verarbeitung in den Freihaefen von Waren, die die Voraussetzungen der Artikel 9 und 10 des Vertages nicht erfuellen-
Βέλγιο: - Regime du perfectionnement actif
- Regeling Aktieve Veredeling (PAV)-
Δανία: - Materialtoldgodtgorelse
Γαλλία: - Entrep^ot industriel-
- Admission temporaire pour ouvraison ou reparation-
Ιρλανδία: - Inward Processing-
Ιταλία: - Temporanea importazione per perfezionamento attivo-
Λουξεμβούργο: - Regime du perfectionnement actif-
Κάτω χώρες: - Voorwaardelijke vrijstelling voor goederen welke worden ingevoerd om te worden bewerkt, verwerkt of hersteld (actieve veredeling)-
Ηνωμένο Βασίλειο: - Inword Processing Relief.
Άρθρο 2
Τα στατιστικά καθεστώτα της εξαγωγής για τελειοποίηση προς επανεισαγωγή και της εισαγωγής κατόπιν τελειοποιήσεως προς επανεισαγωγή αφορούν τις ενέργειες που πραγματοποιούνται στα Κράτη μέλη, είτε κατά την εξαγωγή, είτε κατά την εισαγωγή υπό τα ακόλουθα τελωνειακά καθεστώτα:
Γερμανία: - Passiver Veredelungsverkehr-
Βέλγιο: - Regime du perfectionnement passif-
- Regeling Passieve Veredeling (PPV)-
Δανία: - Passiv Foraedling-
Γαλλία: - Exportation temporaire industrielle-
Ιρλανδία: - Outward Processing-
Ιταλία: - Temporanea esportazione per perfezionamento passivo-
Λουξεμβούργο: - Regime du perfectionnement passif-
Κάτω Χώρες: - Voorwaardelijke vrijtelling voor goederen welke worden wederingevoerd na te zijn, bewerkt, verwerkt of hersteld (passieve veredeling)-
Ηνωμένο Βασίλειο: - Outward Processing Relief.
Άρθρο 3
Τα στατιστικά καθεστώτα αποκαλούμενα "άλλες εισαγωγές" και "άλλες εξαγωγές" αφορούν τις ενέργειες που πραγματοποιούνται στα Κράτη μέλη υπό διαφορετικά τελωνειακά καθεστώτα από εκείνα που εμφαίνονται στο άρθρο 1 και το άρθρο 2.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 16 Μαρτίου 1977.

Labels: 3
15
19